



  
Convocatòria per a la concessió d’ajuts individuals en règim de concurrència competitiva en el marc de les bases reguladores per a l’atorgament de subvencions per transport escolar de l’any 2026
1.- Indicació de l’aprovació de les Bases Reguladores i diari oficial on s’han publicat

Per acord de l’Ajuntament Ple de data 24 de setembre de 2020, van ser aprovades les Bases Reguladores per a l’atorgament per part de l’Ajuntament, a través del Departament d’Ensenyament, de subvencions destinades a finançar projectes/activitats que tinguin com a objectiu el transport escolar.

Aquestes Bases Reguladores van ser objecte de publicació en el Butlletí Oficial de la Província  de data  30 de setembre de 2020.
2.- Quantia total màxima de les subvencions a atorgar i consignació pressupostària

El pressupost màxim que es destinarà aquest any 2026 per a la concessió de les subvencions objecte de la present convocatòria serà com a màxim el recollit a la partida 30-2310-48003.

No podran atorgar-se subvencions per import superior a l’esmentat.

En tot cas, l’atorgament de les subvencions quedarà condicionat a l’existència de crèdit pressupostari adequat i suficient.

En el cas de no esgotar el crèdit en una primera resolució, la Junta de Govern Local podrà acordar la redistribució del sobrant, sense que aquesta comporti increment dels límits màxims establerts al punt 5 de la present convocatòria.

3.- Objecte, condicions i finalitat de les subvencions

1.- L'objecte de les subvencions de la present convocatòria és finançar el transport escolar a les famílies amb fills que cursin estudis compresos entre P3 i 4t d’ESO que tinguin dificultats socials, econòmiques i/o geogràfiques d’accés al centre escolar.

2.- Per tal de donar compliment als objectius estratègics definits al Pla d’Actuació del Mandat, i d’acord amb les previsions del Pla Estratègic de Subvencions per al present any, aquestes subvencions hauran de fomentar projectes/activitats d’interès públic o social que tinguin per finalitat treballar per la cohesió social i la millora de la qualitat de vida, evitant la segregació social i territorial, i cooperant per garantir l’accés de tota la població als serveis i prestacions socials.


3.- Les finalitats d’aquestes subvencions seran:

· Minorar les despeses ocasionades pel transport escolar en ensenyaments obligatoris. 

· Potenciar la integració dels alumnes en l’entorn escolar, garantir la igualtat d’oportunitats, la inclusió educativa, la no discriminació i actuar com element compensador de les desigualtats personals, socials i econòmiques.

· Donar suport a famílies amb situació econòmica precària.

4.- Procediment de concessió

El procediment de concessió de les subvencions objecte d’aquesta convocatòria serà el de concurrència competitiva.
 



5.- Requisits per la sol·licitud i forma d’acreditar-los

Seran beneficiaris d’aquests ajuts les famílies:
· Que estiguin empadronades al municipi de Dosrius.
· Que els beneficiaris de l’ajut cursin estudis compresos entre P3 i 4t d’ESO.
· Que compleixin amb tots i cadascun dels requisits del punt 4 de les bases reguladores.

Podran sol·licitar els ajuts els pares, mares, els tutors legals o les persones encarregades temporalment o definitivament de la guarda de les persones beneficiàries.
Les famílies beneficiàries estaran obligades a destinar l’import de l’ajut al transport i l’Ajuntament podrà realitzar les comprovacions necessàries per verificar aquest destí. En cas que l’Ajuntament tingui coneixement que un beneficiari dels ajuts no ha destinat l’import de l’ajut a la finalitat pel qual se li ha concedit, podrà denegar-li en properes convocatòries sense perjudici de les obligacions de reintegrament i sancions que es recullen als articles 29 a 40 de l’Ordenança de subvencions de l’Ajuntament de Dosrius.
 Requisits de les persones beneficiàries
Les persones sol·licitants a més de reunir les condicions per a ser persona beneficiària previstes a l’article  anterior han de complir els següents requisits: 
1. No haver superat uns ingressos mensuals nets del sou mínim interprofessional (SMI) en l’any anterior segons el següent càlcul:
  	Un adult i un infant menor de 16 anys:	SMI (anual) + 30% del SMI (anual)
Per cada adult de més caldrà afegir el 50% del SMI (anual)
Per cada menor de 16 anys caldrà afegir el 30% del SMI (anual)
Al document de la convocatòria de cada exercici constarà la taula amb els imports actualitzats d’acord amb el SMI de cada exercici. (Veure punt 12).
1. Serà requisit imprescindible, aportar tota la documentació requerida a la convocatòria, amb la finalitat de realitzar un estudi socioeconòmic.

1. No rebre cap altre subvenció o ajut de cap altre organisme pel mateix concepte.

1. Aquests requisits, juntament amb els requisits per ser beneficiari recollits a l'article anterior, s'han de complir en el moment de presentació de la sol·licitud. La modificació d'aquestes circumstàncies  pot comportar la revocació de l'ajut, d'acord amb les previsions de l'article 22 de les presents bases.

Requisits específics pels ajuts i quanties màximes d’atorgament d’ajuts econòmics.
Aquests ajuts tenen unes característiques específiques i comporten uns compromisos que les famílies han de complir per poder accedir-hi i que són els següents:
· Només es tramitarà aquest ajut a aquelles famílies que siguin usuàries del servei durant almenys un trimestre del curs escolar corresponent.
· Les famílies hauran de presentar els justificants de pagament del transport escolar un cop finalitzat el curs escolar. 
· L’import màxim d’aquest ajut serà de 300,00 euros per menor i curs escolar. Mai podrà ser superior a la quantia total del transport escolar justificat per la família.

Unitat familiar
1. Membres de la unitat familiar. 
Per al cas de beneficiaris menors d'edat, s'entén per unitat familiar la conformada pel beneficiari i els pares, mares, tutors legals o les persones encarregades temporalment o definitivament de la seva guarda; i, en el seu cas, germans/es del beneficiari, així com qualsevol altre persona que figuri empadronat en el mateix domicili.
2. Membres computables per al càlcul de la renda de la unitat familiar
Per al càlcul de la renda per unitat familiar es tindran en compte els ingressos obtinguts per:
a) Tots els membres de la unitat familiar.
b) Els ingressos d'ambdós progenitors, encara que un d'ells no consti en el certificat municipal de convivència, excepte que s'acrediti documentalment una situació familiar diferent.
c) En el cas de divorci o separació legal, no es tindran en compte els ingressos del cònjuge que no convisqui amb el beneficiari. No obstant, tindrà la consideració de membre computable, si s'escau, el nou cònjuge o persona unida per anàloga relació, la renda de la qual s'inclourà dins el còmput de la renda familiar. 
1. Un cop feta la sol·licitud, els canvis en la composició de la unitat familiar i/o les variacions de la situació social durant el  curs escolar no generen modificació de l'import de beca atorgat.

6.- Documents que han d’acompanyar a la sol·licitud

Documentació per formalitzar la sol·licitud:
· Instància de sol·licitud de beca (annex 0)
· Imprès de sol·licitud degudament omplert i signat (annex 1)
· Document signat de protecció de dades (annex 2)
· Declaració Jurada i autoritzacions (annex 3) 
· Declaració Jurada d’estar al corrent de pagament amb Hisenda i amb la Seguretat Social (annex 4)
· Original del NIF o NIE de la persona sol·licitant
· Original del llibre de família 
· Certificat de titularitat del compte bancari o fotocòpia de la llibreta del compte corrent. 
· En el cas de persones separades i divorciades, caldrà presentar la sentència de separació o divorci (o el justificant legal conforme s’està tramitant la separació o divorci).

Dades econòmiques de tots els membres de la unitat que percebin ingressos:
· Vida laboral actualitzada
· Renda del 2025 (o el certificat d’hisenda on digui que no està obligat/da a fer-la)
· En el cas de pensionista (jubilació, incapacitat...), aportar el certificat de pensionista.


En el cas de demanar ajuts per a transport escolar:
En el moment de fer la sol·licitud no caldrà presentar cap justificant. Un cop s’hagi obtingut la beca de transport, s’hauran de presentar els justificants de pagament. Es pagarà la totalitat dels justificants presentats per la família, però mai es podrà pagar per un import superior al de la beca atorgada.


7.- Termini, forma i  lloc de presentació de les sol·licituds

[bookmark: _Hlk75262616]El termini de presentació de sol·licituds s’obrirà amb la publicació de la corresponent convocatòria i finalitzarà el 10 de setembre de 2026. Aquesta tindrà caràcter de convocatòria única.

Les sol·licituds, conjuntament amb la documentació exigida al punt 6, es podran presentar preferentment de forma telemàtica segons estableix l’article 16.4 de la Llei 39/2015,d’1 d’octubre de Procediment Administratiu Comú de les Administracions Públiques i també mitjançant instància al registre general de l’ajuntament.

El model normalitzat de sol·licitud, així com el dels els documents exigits al punt 6, podrà trobar-se al registre general de l’Ajuntament de Dosrius i a la pàgina web de la corporació municipal.
Les sol·licituds, conjuntament amb la documentació exigida al punt 6, s’hauran de presentar mitjançant instància al registre general de l’ajuntament.

La presentació de la sol·licitud de subvenció pressuposa el coneixement i l’acceptació de les normes que la regulen. 

8.- Rectificació de defectes o omissions en la documentació

En cas que la documentació presentada sigui incorrecta o incompleta, es requerirà al/a la sol·licitant, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud.

9.- Òrgans competents per a la instrucció i la proposta de concessió 

L’òrgan encarregat de la instrucció del procediment per l’atorgament de les subvencions previstes en les bases reguladores serà el departament d’Ensenyament, el qual elaborarà la proposta de concessió.

Les sol·licituds presentades es valoraran a fi i efecte de determinar que acompleixen amb els requisits generals establerts.

La proposta de concessió de les subvencions serà elaborada per un òrgan col·legiat constituït d’acord amb allò previst a l’article 12.5 de l’Ordenança General de Subvencions de l’Ajuntament i que estarà format per les següents persones:
President/a:	 Alcalde/ssa, o regidor/a en qui delegui.

Vocals: 	El regidor/a d’ensenyament, o regidor/a en qui delegui.
        		El tècnic/a d’educació (o tècnic/a en qui delegui) que actuarà com a secretari/a.

L’òrgan competent per resoldre sobre la concessió o denegació de les ajudes sol·licitades, és la Junta de Govern Local, per delegació de l’alcaldia segons resolució 542/2019. 
L’òrgan competent per a la concessió podrà, discrecionalment, deixar deserta la convocatòria o no esgotar el crèdit total previst.




10.-  Termini de resolució i de notificació 

S’examinaran conjuntament, en un sol procediment totes les sol·licituds presentades dins del termini establert, i es resoldrà en un únic acte administratiu.

El termini per a l’atorgament de les subvencions serà, com a màxim, de tres mesos a comptar des de la data de tancament del període de presentació de sol·licituds. 

Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a la Llei 39/2015 de 1 d’octubre, de Procediment Administratiu Comú de les Administracions Públiques.

La manca de resolució dins el termini indicat tindrà efectes desestimatoris.

11.- Règim de recursos
La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació.
Alternativament i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.


 12.- Criteris objectius d’atorgament de la subvenció  

Les sol·licituds es valoraran d’acord amb la taula de referencia de SMI anual que es publicarà en la respectiva convocatòria. 

Segons s’estableix al Real Decret 126/2026, de 18 de febrer, pel qual es fixa el salari mínim interprofessional per l’any 2026., el salari mínim interprofessional per l’any 2026 quedarà fixat segons s’estableix a la taula que hi ha a continuació: 

	SMI 2026 dia
	40,70€

	SMI 2026 mes (14 mensualitats)
	1.221,00€

	SMI 2026 mes (12 mensualitats)
	1.424,50€

	SMI 2026 anual
	17.094€

	SMI 2026 eventuals i temporers al dia
	57,81€

	SMI 2026 empleats de la llar per hora
	9,55€






13.- Mitjans de notificació o publicació
Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 59 de la LRJAPPAC.

